Die wêreld in foto’s – 29 Januarie 2021Foto’s bied ŉ blik op die wêreld wat nie noodwendig in woorde beskryf kan word nie. Arabiese sandwildsbok staan in die Telal-oord aan die buitewyke van Al-Ain in Abu Dhabi. (Foto: Karim Sahib/AFP) Die kunstenaar Jonas Never staan by sy muurskildery van senator Bernie Sanders in Culver City, Kalifornië. Sanders het soos ŉ seer toon by die Amerikaanse presidensiële inhuldiging uitgestaan nadat hy met ŉ dik winterbaadjie en veelkleurige handskoene tussen ŉ klomp glansgeklede gaste gesit het. Dié uitrusting het die internet aan gons gehad en is reeds in talle memes gebruik. (Foto: Chris Delmas/AFP) ŉ Kaaiman swem in ŉ meer in Ita, Paraguay. Brandweermanne het ongeveer sewe kaaimanne van die strate af gered nadat ŉ meer in die omgewing Woensdag oorstroom het. (Foto: Norberto Duarte/AFP) Die Cloud Gate-standbeeld, beter bekend as “The Bean”, is met sneeu bedek in Chicago, Illinois, tydens die hewigste sneeustorm in sowat twee jaar. (Foto: Kamil Krzaczynski/AFP) ŉ Jaguar-welpie grom ná sy aankoms in die nasionale dieretuin in Masaya, Nicaragua. Die welpie is uit die Duarka-gemeenskap in Tawira, Bilwi, in die outonome streek van die Noord-Karibiese kus, gered net voordat hy verkoop sou word. (Foto: Inti Occon/AFP) ŉ Seemeeu vlieg oor die Horseshoe-waterval in die Niagara-waterval in Ontario, Kanada. (Foto: Geoff Robins/AFP) ŉ Nilgai staan in ŉ mosterdveld aan die buitewyke van Allahabad in Indië. (Foto: Sanjay Kanojia/AFP) Palestynse kinders oefen langs ŉ strand in Gasastad. (Foto: Mohammed Abed, AFP) ŉ Vrou gooi ŉ sneeubal vir haar hond, Bluebell, in Londen. (Foto: Adrian Dennis/AFP) ŉ Palestynse boer dra die allemintige rape wat hy in die Wesoewer-stad Hebron geoes het. (Foto: Hazem Bader/AFP)